Foto: Adevărul

10 ani de Paginademedia.ro. În vara lui 2010, Roșia Montana Gold Corporation era în plină campanie de PR. Mai mulți ziariști - din conducerea unor redacții - plecau într-o excursie în Noua Zeelandă, unde exista o exploatare care folosea tehnologii similare cu cele care urmau a fi folosite în România..

Cine a mers în excursia oferită de RMGC și cine a refuzat?

Paginademedia.ro a consemnat, la vremea respectivă.

Pentru început, cine a refuzat? Cătălin Tolontan, Victor Ciutacu (atunci redactor-șef Jurnalul Național) și Iulian Bortoș (redactor-șef Capital) au declinat invitația.

Cătălin Tolontan:

"Ca să fie clar: acum aproximativ o lună m-a sunat Lucian Mîndruță şi mi-a spus că sînt pe lista RMGC pentru Noua Zeelandă. Am refuzat din primul moment, explicînd că în cultura de organizaţie a Gazetei Sporturilor asemenea deplasări nu se fac. "Bănuiam că aşa vei răspunde, le-am zis şi lor, dar au dorit să lanseze invitaţia", mi-a spus Lucian.

N-am făcut decît un lucru normal refuzînd, după cum cei care au acceptat au acţionat conform propriilor reguli."

Victor Ciutacu:

"Și eu am refuzat, doi ani consecutiv, invitația Corinei Vințan în Noua Zeelandă, însă nu consider că aș fi făcut un act de eroism. Nu sunt nici por, nici contra exploatării, dar nu simt nevoia ca numele meu să fie pus la butoniera unui proiect controversat, generator de scandal public și acuzații de corupție."

Cine a fost în excursie?

Scopul excursiei, așa cum era prezentat de organizator, compania de PR Link Associates era "reflectarea obiectivã si documentatã a impactului economic, social, de mediu si de patrimoniu al minei de la Roșia Montana".

Invitația trimisă jurnaliștilor menționa că Roșia Montana Gold Corporation “nu impune sub nicio formă vreo restricție din punct de vedere al modului ulterior în care va fi decisă prezentarea situației de la fata locului”.

Jurnaliștii plecați în Noua Zeelandă:

Robert Turcescu



Ioan T. Morar



Mihai Tatulici



Livia Dilă (B1)

(B1) Doru Bușcu (Academia Cațavencu)



(Academia Cațavencu) Floriana Jucan (Qmagazine)



(Qmagazine) Emil Hurezeanu (Realitatea Cațvencu)



(Realitatea Cațvencu) Vlad Macovei (Evenimentul zilei)



(Evenimentul zilei) Rareș Bogdan (Ziua de Cluj)



(Ziua de Cluj) Dragoș Nedelcu (Realitatea Cațavencu)



(Realitatea Cațavencu) Sorin Freciu (Realitatea Cațavencu)



(Realitatea Cațavencu) Roxana Voloșeniuc (Elle)



(Elle) Corina Vințan

Jurnalistul Cristian Tudor Popescu, la vrea respectivă, despre excursie:

“Orice jurnalist care este luat de o firmă care are un interes declarat şi controversat de ani de zile nu are ce căuta într-o astfel de excursie. Este ¬nonetică plecarea lor în excursie pentru că ea este plătită şi nu poate să asigure obiectivitatea jurnalistului.

Din moment ce cheamă un şef, reprezentanţii firmei vor să creeze un curent de opinie în interiorul mediului respectiv - televiziune sau ziar. Este mai grav decât (să cheme, n.r.) un simplu jurnalist care poate să facă un reportaj şi atât.”

Articolele de atunci:

Petrişor Obae

petrisor.obaepaginademedia.ro

Această săptămână din retrospectiva Paginademedia 10 este susținută de Clever Media Network.

Clever Media Network